Sam Rayburn
Sam Rayburn, 6.1.1882-16.11.1961, amerikansk politiker. 1913-61 var Rayburn demokratisk medlem af Repræsentanternes Hus for staten Texas, og fra 1940 og 17 år frem var han formand for Huset. Rayburn repræsenterede sit partis liberale fløj, og i 1930'erne spillede han en vigtig rolle i udformningen af Franklin D. Roosevelts New Deal-program. Han stod bag flere lovinitiativer, der sigtede mod øget statslig regulering af erhvervslivet. Hans mangeårige politiske karriere og brede politiske indflydelse gav ham tilnavnet "Mr. Democrat".